'n Inligtingsdag is op 28 Maart vir Boshof Wes Boerevereniging op die plaas Koba van Gerrie van Niekerk deur GWK/LandMark Kimberley aangebied.
Kallie van Romburg van Afrivet/Swavet het oor voedings van diere asook behandelings teen parasiete gepraat en Lubbe Jacobs van Lubern Voere het die tegniese agtergrond van voere en die belangrikheid daarvan behandel.
Daar was ook 'n bespreking rondom GWK se kredietfasiliteite, asook die agtergrond van wat GWK alles vir sy aandeelhouers doen om waarde tot hul boerderypraktyke toe te voeg.
Die hoogtepunt was die post-mortem wat op 'n skaap gedoen is deur Dr Hanre Bredenkamp van Afrivet. Dit het gelyk of die skaap geteel is vir 'n post-mortem omrede daar baie vergroeisels in die ingewande gevind is, asook verskeie parasiete.